དེ་ནི་ཁྱད་པར་དུ་ལུད་པ་ལ་སོགས་པའི་ནད་ཀྱིས་བཏབ་པའི་སྐྱུག་སྨན་དུ་བསྔགས་སོ། དེ་བཞིན་དུ་མུན་པའི་ནང་དུ་
ཞུགས་པ་སྙམ་བྱེད་པའི་ནད་ལ་ཡང་བསྔགས་སོ། དེ་ནི་མེ་ཏོག་འབྲས་བུ་མེད། མྱུ་གུ་གཞོན་ནུ་འོ་མར་བཙོས། བད་
ཀན་མཁྲིས་པ་ལས་གྱུར་རིམས། མཁྲིས་པ་ཤས་ཆེར་གྱུར་ལ་བླུད། ཅེས་བྱ་བ་ལ། ཀུ་བ་ཁ་བོ་དེ་མེ་ཏོག་འབྲས་བུ་
མེད་བར་གྱུར་པའི་སྐབས་ཀྱི་མྱུ་གུ་འདབ་མ་འཇམ་པོ་ཡོད་པ་དང་བསྐོལ་བའི་འོ་མ་ནི་བད་ཀན་དང་མཁྲིས་པ་ལས་
གྱུར་པའི་རིམས་མཁྲིས་པའི་ཤས་ཆེ་བ་ལ་བླུད་ཅིང་སློན་དུ་གཞུག་བར་བྱའོ། འབྲས་བུ་སྨིན་པའི་ནང་གི་ནི། འབྲས་
བུ་ཕྱུང་སྟེ་འོ་མ་བཅུག ། ཞོར་གྱུར་ལུད་པ་དབུགས་མི་བདེ། བླུད་དེ་སློན་དུ་གཞུག་པར་བྱ། ཞེས་བྱ་བ་ལ། ཀུ་བ་ཁ་
བོའི་འབྲས་བུ་ལགས་པར་སྨིན་པར་གྱུར་པ་དང་། ཀུ་བའི་ནང་ནས་འབྲས་བུ་ཕྱུང་ལ། ཀུ་བའི་ནང་དུ་འོ་མ་བཅུག་སྟེ།
མནན་ལ་ཞོར་གྱུར་པ་དང་། ལུད་པ་དང་དབུགས་མི་བདེ་བའི་ནད་པ་ལ་བླུད་ལ་སློན་དུ་གཞུག་གོ ། འབྲས་བུའི་
ནང་མ་ཞོ་ག་ཆུ། མཛེ་དུག་སྐྱ་རྦབ་ཉིད་ལ་བླུད། ཅེས་བྱ་བ་ལ། ཀུ་བ་ཁ་བོའི་ནང་གི་འབྲས་བུ་ཞོ་ག་ཆུ་དང་སྦྱར་ཏེ།
མཛེ་ནད་ལ་སོགས་པས་བཏབ་པ་ལ་བླུད་དེ་སློན་དུ་གཞུག་པར་བྱའོ། དེ་དང་དར་བ་བསྐོལ་བ་ནི། རྒྱམ་ཚ་སྦྲང་རྩི་
བཅས་པ་འང་བླུད། ཅེས་བྱ་བ་ལ། ཡང་ན་ཀུ་བ་ཁ་བོ་དང་། དར་བ་བསྐོལ་བའི་ནང་དུ་རྒྱམ་ཚ་དང་སྦྲང་རྩི་བཏབ་
སྟེ་བླུད་ལ། མཛེ་དང་དུག་དང་སྐྱ་རྦབ་ཀྱིས་ཉེན་བའི་ནད་པ་སློན་དུ་གཞུག་པར་བྱའོ། ཡང་ན་དེ་ཡི་ས་བོན་ནི། ར་ཡི་
འོ་མར་བཅས་བ་དག ། དུག་སྐྲན་དམུ་རྫིང་རྨེན་བུ་དང་།